LIJIGANYO 15
Ligongo Cici Akusosekwa Kwendelecela Kulijiganya ya Mlungu?
1. Ligongo cici kwendelecela kulijiganya kwawo Baibulo mpaka kwakamucisye?
Mwangakayicila, yijiganyo ya m’Baibulo yayiweni mkabukuka yilimbikasisye cinonyelo cawo pa Yehofa. Akusosekwa kwendelecela kulimbikasya cinonyeloci. (1 Petulo 2:2) Kola kwawo cembeceyo ca umi wangamala kukwegama pa kwendelecela kwawo kuŵa paunasi ni Mlungu mwakulijiganya Maloŵe gakwe.
Pakumanyilila yejinji yakwamba Mlungu, cikulupi cawo cicijendelecela kulimba. Cikulupi cicakamucisye kumsangalasya Mlungu. (Ahebeli 11:1, 6) Cicakamucisye kupitikuka mtima, soni kongolela umi wawo.
2. Ligongo cici kummanyilila kwawo Mlungu mpaka kwakamucisye ŵane?
Yili yakusosekwa kuti ŵasalileje ŵane yalijiganyisye. Wosope tukusasangalala kwasalila ŵane ngani syambone. Pakwendelecela kulijiganya Baibulo, cacilijiganya kujikamulicisya masengo pakutagulila ya cikulupi cawo pa Yehofa, soni yakwamba ngani syambone.
Ŵandu ŵajinji akusatanda kwasalila ngani syambone acimjawo kapena acanasi ŵawo. Nambo pakusosekwa lunda kuti atende yeleyi. M’malo mwakwasalila kuti akwete cikulupi cakulemweceka, ŵasalileje yacacitenda Mlungu m’bujo. Akumbucilesoni kuti ŵandu akusakola lung’wanu mnopemnope ligongo lya ndamo syambone syawo kupundana ni yakusaŵeceta.
3. Ana mpaka asangalale catuli kuŵa paunasi ni Mlungu?
Kulijiganya Maloŵe ga Mlungu kucakamucisya kukula mwausimu. Pandaŵi ajino caciŵa paunasi wapajika ni Yehofa. Komboleka kuŵa mu liŵasa lyakwe.
4. Ana mpaka ajendelecele catuli kwawula pasogolo?
Komboleka kwawula pasogolo mwausimu mwakulijiganya Maloŵe ga Mlungu. (Ahebeli 5:13, 14) Aŵende jumo jwa Mboni sya Yehofa kuti alijiganye najo Baibulo pakamulicisya masengo buku ja Ciceŵa jakuti Kodi Baibulo Limaphunzitsa Chiyani Kwenikweni? Pakulijiganya yejinji pakwamba ya Maloŵe ga Mlungu, yindu ciyajendeleje cenene pa umi wawo.
Ngani syambone sikusatyocela kwa Yehofa, Mlungu jwakusangalala. Komboleka kuŵa paunasi ni jwalakwe mwakuŵa paunasi ni ŵandu ŵakwe. (Ahebeli 10:24, 25) Pakwendelecela mwamtawu kumsangalasya Yehofa, nikuti akulingalingasoni kuti apate umi usyesyene, umi wangamala. Kuŵa paunasi ni Mlungu kuli cindu cambone mnope campaka atende.
ALIJIGANYE YEJINJI
MISONGANO
Ana ku Nyumba ja Ucimwene Kukusatendekwa Yatuli?
Akagambe kwinjila m’kati ni kulola yayikusatendekwa.
LIJIGANYO LYA BAIBULO
Ligongo Cici Tukusosekwa Kulijiganya Baibulo?
Baibulo jikwakamucisya ŵandu ŵajinji pacilambo cosope kupata kwanga kwa yiwusyo yakusosekwa mnope paumi. Ana akusaka kuŵa jumo mwa ŵandu ŵelewa?
Ana Baibulo Jikusajiganya Cici Kusyesyene?
Am’ŵandicile Mlungu Mwipopelo
Ana Mlungu akusiŵapikanaga pakupopela? Kuti amanyilile kwanga kwa ciwusyo celeci, akusosekwa kuyipikanicisya cenene yajikusasala Baibulo pangani ja lipopelo.
tsn_Latn nya_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn nya_Latn nya_Latn tum_Latn cjk_Latn cjk_Latn cjk_Latn bem_Latn lug_Latn nya_Latn tum_Latn nya_Latn nya_Latn nya_Latn